মামলা সূত্রে জানা গেছে, বাদী কিশোরগঞ্জ শহরের চর শোলাকিয়া এলাকার জসিম উদ্দিন সুজন ও আসামি ডা. মো. আব্দুল হাই মামতো-ফুফাতো ভাই। ২০১৪ সনের ১৫ এপ্রিল ডা. আব্দুল হাই ব্যক্তিগত প্রয়োজনে তার মামাতো ভাই জসিম উদ্দিন সুজনের কাছ থেকে ২০ লাখ টাকা ধার নেন। এক বছরের মধ্যে টাকা ফেরত দেয়ার বিষয়ে অঙ্গীকারপত্রও সম্পাদন করা হয় তাদের মধ্যে। কিন্তু এক বছর পর টাকা ফেরত না দিয়ে বাদীকে ঘুরাতে থাকেন। অঙ্গীকারের তারিখ ও সময়ে মামলার বাদী সুজন শহরের একরামপুরে তার বাড়িতে গিয়ে পাওনা টাকা চাইলে টাকা না নিয়ে উল্টো গালিগালাজ করেন এবং বিভিন্ন হুমকিও দেন।